BBIK รายได้ขาย-บริการพุ่ง! ดันกำไรปี 64 โต 51% แตะ 66.49 ลบ. แจกปันผล 0.375 บ.
BBIK รายได้ขาย-บริการพุ่ง! ดันกำไรปี 64 โต 51% แตะ 66.49 ลบ. แจกปันผล 0.375 บ. XD 6 พ.ค. จ่าย 24 พ.ค.65
BBIK รายได้ขาย-บริการพุ่ง! ดันกำไรปี 64 โต 51% แตะ 66.49 ลบ. แจกปันผล 0.375 บ. XD 6 พ.ค. จ่าย 24 พ.ค.65
24 ก.พ. 2565

บริษัท บลูบิค กรุ๊ป จำกัด (มหาชน) หรือ BBIK รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

สำหรับปี 2564 รายได้รวมของกลุ่มบริษัทฯ อยู่ที่ 303.69 ล้านบาท เพิ่มขึ้นจากงวดเดียวกันปีก่อนหน้าจำนวน 103.16 ล้านบาท หรือคิดเป็นร้อยละ 51.44 สาเหตุหลักมาจากขยายฐานลูกค้าสำหรับรายได้ธุรกิจการให้คำปรึกษาและพัฒนาเทคโนโลยีให้กับองค์กร (DX) และธุรกิจการจัดการข้อมูลขนาดใหญ่และการวิเคราะห์ข้อมูลชั้นสูงด้วยปัญญาประดิษฐ์(AI) จากการเติบโตของความต้องการในการทำดิจิทัล ทรานส์ฟอร์เมชั่น (Digital transformation) ซึ่งมีผลกระทบจากการแพร่ระบาดของไวรัสโควิด 19 เป็นตัวเร่ง ที่ทำให้องค์กรต่างๆ
โดยเฉพาะกลุ่มธนาคาร กลุ่มประกันภัยและกลุ่มเทคโนโลยีให้ความสำคัญในการลงทุนด้านเทคโนโลยีสารสนเทศเพิ่มมากขึ้น รวมถึงการขยายฐานลูกค้าการให้บริการไปยังต่างประเทศ สุทธิกับการลดลงของรายได้ธุรกิจบริหารโครงการเชิงกลยุทธ์ (PMO) จากการใช้บุคลากรภายในหน่วยงานดังกล่าวสำหรับรองรับการให้บริการของธุรกิจ DX และ AI ที่มีความต้องการเพิ่มสูงขึ้นมาก
นอกจากนี้บริษัทฯประกาศจ่ายปันผลจากงวดดำเนินงานวันที่ 1 ก.ค. 2564 ถึงวันที่ 31 ธ.ค. 2564 เป็นเงินสดในอัตราหุ้นละ 0.375 บาท โดยกำหนดขึ้นเครื่องหมาย XD วันที่ 6 พ.ค. 2565 และกำหนดจ่ายเงินปันผลในวันที่ 24 พ.ค. 2565